

ที่ มท ๐๘๑0.6/วว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน ๒๕64

เรื่อง ขอความอนุเคราะห์ข้อมูลในการติดตามและประเมินผลโครงการเสริมสร้างสวัสดิการทางสังคมให้แก่ผู้พิการหรือทุพพลภาพ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบสอบถามออนไลน์สำหรับการติดตามและประเมินผลโครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพฯ จำนวน 1 ฉบับ

 ด้วยสำนักงบประมาณโดยกองประเมินผล 1 ได้ดำเนินการติดตามและประเมินผล โครงการเสริมสร้างสวัสดิการทางสังคมให้แก่ผู้พิการหรือทุพพลภาพ เพื่อจัดทำรายงานการติดตามและประเมินผลการปฏิบัติงานและผลการใช้จ่ายงบประมาณ รวมทั้งวิธีการดำเนินงาน ความก้าวหน้า ปัญหาและอุปสรรคฯ โดยขอให้แจ้งองค์กรปกครองส่วนท้องถิ่น และกลุ่มเป้าหมายตอบแบบสอบถามทางออนไลน์ ที่เกี่ยวกับการดำเนินงานโครงการดังกล่าว

 ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นดำเนินการมอบหมายเจ้าหน้าที่ที่เกี่ยวข้องตอบแบบสอบถามทางออนไลน์ และประชาสัมพันธ์ให้ผู้พิการที่ได้รับเบี้ยยังชีพคนพิการหรือผู้ดูแลในพื้นที่ตอบแบบสอบถามดังกล่าว รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น